nahid-hub/BLUGE-bengali-wikipedia-section-title-prediction huggingface dataset:
সুপৌল জেলা চারটি মহকুমায় বিভক্ত। যথা: সুপৌল, বীরপুর, ত্রিবেণীগঞ্জ ও নিরমলি। সুপৌল মহকুমা চারটি ব্লকে বিভক্ত। যথা: সুপৌল, কিশানপুর, সরাইগড়-ভাপতিয়াহি ও পিপরা। বীরপুর মহকুমা তিনটি ব্লকে বিভক্ত। যথা: বসন্তপুর, রাঘোপুর ও প্রতাপগঞ্জ। ত্রিবেণীগঞ্জ মহকুমাটি দুটি ব্লকে বিভক্ত। যথা: ত্রিবেণীগঞ্জ ও ছাতাপুর। নিরমলি মহকুমাটি দুটি ব্লকে বিভক্ত। যথা: নিরমলি ও মারুনা।

সঠিক অনুচ্ছেদ শিরোনাম কোনটি?
titleA. বিভাগ
titleB. ভূগোল
titleC. অর্থনীতি
titleD. জনপরিসংখ্যান
উত্তর: titleA
সোনালু বা বাঁদরলাঠি গাছ সাধারণত ১৫ থেকে ২০মিটার উঁচু হয়ে থাকে। উঁচু থেকে মাঝারি উঁচু ভূমি সোনালু গাছ উৎপাদনের জন্য উপযোগী স্থান।পত্র ঝরা বৃক্ষ,শীতে গাছের সমস্ত পাতা ঝরে গিয়ে গাছ থাকে পত্র শুন্য এবং বসন্তের শেষে ফুল কলি ধরার পূর্বে গাছে নতুন পাতা গজায়।গ্রীষ্মে গাছের শাখা-প্রশাখা জুড়ে ঝুলন্ত মঞ্জুরিতে সোনালী হলুদ রঙের ফুল ফুটে এবং এর ব্যাপ্তি থাকে গ্রীষ্ম কাল পুরু সময় জুড়ে। ফুলের পাঁপড়ি পাঁচটি,মাঝে পরাগ দ- অবস্থিত।পাতা হাল্কা সবুজাব,মধ্য শিরা স্পষ্ট। গাছের শাখা-প্রশাখা কম,কা- সোজা ভাবে উপরের দিকে বাড়তে থাকে, বাকল সবুজাব থেকে ধুসর রঙের,কাঠ মাঝারি শক্ত মানের হয়। ফুল থেকে গাছে ফল হয়,ফলের আকার দেখতে সজিনা সবজির আকৃতির,তবে সজিনার গায়ের চামড়াতে ঢেওতোলা সোনালু ফলে তা নেই চামড়া মসৃণ। ফল লম্বায় প্রায় এক ফুট,রঙ প্রথমে সবুজ ও ফল পরিপক্ক হলে কালচে খয়েরি রঙ ধারণ করে। ফলে বীজ হয়,ফলের বীজ হতে বংশ বিস্তার ঘটে।কোন কোন অঞ্চলে সোনালু এর ফলকে বানর লাঠি হিসেবে চিনে বলে সোনালু গাছকেও তারা বানর লাঠি গাছ বলে ডাকতে শুনা যায়।

সঠিক অনুচ্ছেদ শিরোনাম কোনটি?
titleA. ঔষধি গুণাগুণ
titleB. বর্ণনা
titleC. ব্যবহার
titleD. উৎপত্তি
উত্তর: titleB
দীনবন্ধু মিত্র বিদ্যোৎসাহী ছিলেন। তাই তিনি কলকাতায় পালিয়ে আসেন এবং পিতৃব্যের গৃহে বাসন মেজে লেখাপড়া চালিয়ে যান। এই সময়েই দীনবন্ধু নাম গ্রহণ করে জেমস লঙের অবৈতনিক বিদ্যালয়ে পড়াশোনা শুরু করেন। পরে কলুটোলা ব্রাঞ্চ স্কুল (বর্তমানে হেয়ার স্কুল) থেকে ১৮৫০ খ্রিষ্টাব্দে স্কুলের শেষ পরীক্ষা উত্তীর্ণ হয়ে বৃত্তি লাভ করে হিন্দু কলেজে (বর্তমানে প্রেসিডেন্সি কলেজ) ভর্তি হন। ১৮৫১ সালে আবার উচ্চতর পরীক্ষায় বৃত্তিলাভ করেন এবং ১৮৫২ সালে তৃতীয় শ্রেণী থেকে সিনিয়র বৃত্তিলাভ করেন। প্রত্যেক পরীক্ষায় বাংলা ভাষা ও সাহিত্যে তিনিই সর্বোচ্চ স্থান অধিকার করেছিলেন। এরপর সম্ভবত কোথাও শিক্ষকতা করেছিলেন দীনবন্ধু, কারণ ১৮৫৩ সালে তিনি টিচারশিপ একজামিনেশনে কৃতকার্য হয়েছিলেন। কলেজের সব পরীক্ষায় কৃতিত্বের সঙ্গে উত্তীর্ণ হয় ১৮৫৪ খ্রিষ্টাব্দে।

সঠিক অনুচ্ছেদ শিরোনাম কোনটি?
titleA. রোমান্টিক ও সামাজিক কমেডি
titleB. মৃত্যু
titleC. বিয়ে পাগলা বুড়ো (১৮৬৬)
titleD. শিক্ষাজীবন
উত্তর: titleD
কার্বে ১৯৩১ থেকে ১৯৩৬ সাল পর্যন্ত বোম্বের এসএনডিটি মহিলা বিশ্ববিদ্যালয়ে প্রশাসক হিসাবে কাজ করেছিলেন এবং স্নাতকোত্তর পাঠদান করতেন। ১৯৩৯ সালে তিনি পুনের ডেকান কলেজে সমাজবিজ্ঞানের রীডার (গবেষণায় বিশিষ্ট আন্তর্জাতিক খ্যাতি সহ বরিষ্ঠ শিক্ষাবিদ) হিসাবে চলে আসেন এবং তাঁর কর্মজীবনের বাকি সময় সেখানেই থেকে যান।

নন্দিনী সুন্দরের মতে, কার্বে প্রথম ভারতীয় মহিলা নৃবিজ্ঞানী ছিলেন, এমন একটি শিক্ষা যা তাঁর জীবদ্দশায় ভারতে সাধারণত সমাজবিজ্ঞানের সমার্থক বলা হত। নৃবিজ্ঞান, মানবদেহ পরিমাপবিদ্যা, রক্ত বিজ্ঞানসংক্রান্ত বিদ্যা, ইন্দোলজি এবং জীবাশ্মবিজ্ঞানের পাশাপাশি লোকগীতি সংগ্রহ এবং নারীবাদী কবিতা অনুবাদ সহ বহু ক্ষেত্রে তাঁর বিস্তৃত আগ্রহ ছিল। বিভিন্ন বুদ্ধিদীপ্ত চিন্তাভাবনা দ্বারা অনুপ্রাণিত হয়ে এবং কিছু দিক থেকে ডাব্লু এইচ. আর. রিভারস দ্বারা ব্যবহৃত কৌশলগুলি অনুকরণ করে তিনি মূলত একজন সাংস্কৃতিক প্রসারকামীছিলেন। এই প্রভাবগুলির মধ্যে ধ্রুপদী ইন্দোলজি, ব্রিটিশ রাজের আমলাদের ব্যবহৃত নৃতত্ত্ব এবং জার্মান সুপ্রজননবিদ্যা ভিত্তিক শারীরিক নৃতত্ত্বও অন্তর্ভুক্ত ছিল। তদুপরি, তাঁর ক্ষেত্রের কাজগুলির মধ্যে জন্মগত আগ্রহ ছিল। সুন্দর উল্লেখ করেন যে "১৯৬৮ সালের শেষের দিকে তিনি মানবদেহ পরিমাপবিদ্যার ভিত্তিতে উপ-জাতির মতো সামাজিক গোষ্ঠীগুলির বিশদভাবে বর্ণনা করার গুরুত্ব এবং তারপরে 'জেনেটিক' ডেটা (রক্তের গ্রুপ, বর্ণের দৃষ্টি, হাততালি এবং হাইপারট্রিকোসিস) বিশদভাবে বর্ণনা করার গুরুত্বের প্রতি বিশ্বাস বজায় রেখেছিলেন।"

তিনি পুুনা বিশ্ববিদ্যালয়ে (বর্তমানে পুনে বিশ্ববিদ্যালয়) নৃবিজ্ঞান বিভাগ প্রতিষ্ঠা করেন।

কার্বে বহু বছর পুনের ডেকান কলেজে (পুনে বিশ্ববিদ্যালয়) সমাজবিজ্ঞান ও নৃবিজ্ঞান বিভাগের প্রধান হিসাবে দায়িত্ব পালন করেছিলেন। তিনি ১৯৪৭ সালে নয়াদিল্লিতে অনুষ্ঠিত জাতীয় বিজ্ঞান কংগ্রেসের নৃবিজ্ঞান বিভাগের সভাপতিত্ব করেছেলেন। তিনি মারাঠি এবং ইংরেজি উভয় ভাষায় লিখেছেন।
সঠিক অনুচ্ছেদ শিরোনাম কোনটি?
titleA. পেশাজীবন
titleB. উত্তরাধিকার
titleC. তথ্যসূত্র
titleD. প্রাথমিক জীবন এবং শিক্ষা
উত্তর: titleA
রাষ্ট্র নির্দেশাত্মক নীতি প্রয়োগে বেশ কয়েকটি পদক্ষেপ গ্রহণ করেছে। সর্বশিক্ষা অভিযান ও পঞ্চবার্ষিকী পরিকল্পনায় চোদ্দো বছরের নিচে সব শিশুর শিক্ষায় বিশেষ জোর দেওয়া হয়েছে। ২০০২ সালে অন্তর্ভুক্ত ৮৬তম সংবিধান সংশোধনীতে ২১-ক নামক যে নতুন ধারাটি অন্তর্ভুক্ত হয় তার লক্ষ্যই ছিল ৬ থেকে ১৪ বছর বয়সী সব শিশুর বিনামূল্যে বাধ্যতামূলক শিক্ষার ব্যবস্থা করা। সমাজের দুর্বল অংশের কল্যাণার্থে কেন্দ্রীয় ও রাজ্য সরকারগুলি নানা কল্যাণমূলক পরিকল্পনা গ্রহণ করেছে। এর মধ্যে উল্লেখযোগ্য, তফসিলি জাতি ও উপজাতির ছেলেমেয়েদের জন্য ছাত্রাবাস নির্মাণের কর্মসূচি। ড. বি. আর. আম্বেডকরের স্মৃতিরক্ষার্থে ১৯৯০-৯১ বর্ষটিকে "সামাজিক ন্যায়বিচার বর্ষ" ঘোষণা করা হয়। সরকার চিকিৎসাবিদ্যা ও ইঞ্জিনিয়ারিং পাঠরত তফসিলি জাতি ও উপজাতিভুক্ত ছাত্রছাত্রীদের বিনামূল্যে পাঠ্যবইও দিয়ে থাকে। ২০০২-০৩ সালে শুধু এই খাতেই সরকার ব্যয় করেছিল ৪.৭৭ কোটি টাকা। তফসিলি জাতি ও উপজাতিভুক্তদের নিষ্ঠুরতার হাত থেকে রক্ষা করতে ১৯৯৫ সালে "নিষ্ঠুরতা বিরোধী আইন" বলবৎ করে অপরাধকারীদের কঠোর শাস্তির বন্দ্যোবস্ত করা হয়।

গরিব চাষীদের জমির অধিকার দেওয়ার জন্য অনেকগুলি ভূমিসংস্কার আইন পাস হয়েছে। ২০০১ সালের সেপ্টেম্বর পর্যন্ত, ২০,০০০,০০০ একরেরও (৮০,০০০ বর্গকিমি) বেশি জমি তফসিলি জাতি, উপজাতি ও ভূমিহীন গরিবদের মধ্যে বিতরিত হয়েছে। গ্রামাঞ্চলে ব্যাংকিং নীতির উপর জোর দিয়ে এই সব এলাকায় ব্যাংক ব্যবস্থার সুবিধা প্রসারিত করা হয়েছে। ১৯৪৮ সালের ন্যূনতম মজুরি আইনের মাধ্যমে সরকার বিভিন্ন ক্ষেত্রের কর্মচারীদের ন্যূনতম মজুরি নির্ধারণ করে দেওয়ার ক্ষমতা হাতে নেয়। ১৯৮৬ সালের ক্রেতা সুরক্ষা আইন বলবৎ করে ক্রেতাদের সুযোগসুবিধা নিশ্চিত করা হয়েছে। ১৯৭৬ সালের সম-আয় আইনের মাধ্যমে নারী ও পুরুষদের অভিন্ন বেতনব্যবস্থা গৃহীত হয়েছে। ২০০১ সালে চালু হওয়া "সম্পূর্ণ গ্রামীণ রোজগার যোজনা" গ্রামাঞ্চলে গরিব মানুষের কর্মনিযুক্তির ব্যবস্থা করেছে। পঞ্চায়েতের মাধ্যমে এই কর্মসূচি পরিচালিত হয়ে থাকে।

পঞ্চায়েত ব্যবস্থা ভারতের সকল রাজ্য ও কেন্দ্রশাসিত অঞ্চলেই রয়েছে। পঞ্চায়েতের প্রতিটি স্তরে এক-তৃতীয়াংশ আসন মহিলাদের জন্য সংরক্ষিত। বিহারে অর্ধেক আসন মহিলাদের জন্য সংরক্ষিত। ফৌজদারি বিধিতে কোনো অভিযুক্ত দারিদ্রের কারণে আইনজীবী নিয়োগে ব্যর্থ হলে, তার আইনি ব্যয় বাধ্যতামূলকভাবে সরকার বহন করে। জম্মু ও কাশ্মীর ও নাগাল্যান্ড ছাড়া সকল রাজ্য ও কেন্দ্রশাসিত অঞ্চলে শাসনবিভাগ ও বিচারবিভাগ পৃথক করা হয়েছে।

ভারতের বিদেশনীতিও নির্দেশাত্মক নীতির দ্বারা কিছুটা প্রভাবিত। অতীতে ভারত সকল প্রকার আগ্রাসনের বিরোধিতা ও রাষ্ট্রসংঘের শান্তিরক্ষা কর্মসূচিকে সমর্থন করে এসেছে। ২০০৪ সালের মধ্যে ভারতীয় সেনাবাহিনী ৩৭টি রাষ্ট্রসংঘ শান্তিরক্ষা অভিযানে অংশ নেয়। ২০০৩ সালে নিরাপত্তা পরিষদ ও সেনা-সহযোগিতাকারী রাষ্ট্রগুলির মধ্যে সহযোগিতা বাড়ানোর লক্ষ্যে একটি সনদ গ্রহণে প্রধান ভূমিকা নেয় ভারত। ভারত পারমাণবিক নিরস্ত্রীকরণের পক্ষে মত প্রকাশ করে।
সঠিক অনুচ্ছেদ শিরোনাম কোনটি?
titleA. সংশোধনী
titleB. ইতিহাস
titleC. তথ্যসূত্র
titleD. প্রয়োগ
উত্তর: titleD
মার্শাল বার্বাডোসের ব্রিজটাউনে জন্মগ্রহণ করেন। একবছর বয়সে "ডেঞ্জিল ডিকস্টার এডজিল" নামীয় পুলিশবাহিনীতে কর্মরত পিতা সড়ক দূর্ঘটনায় নিহত হন। তার মাতা এলিনর (বিবাহ-পূর্ব ওয়েলচ) পুণরায় বিবাহ-বন্ধনে আবদ্ধ হন। এ সংসারে তিন সৎভাই ও তিন সৎবোন রয়েছে। বার্বাডোসের উপকণ্ঠে সেন্ট মাইকেলে তিনি তার শৈশবকাল অতিবাহিত করেন। সেন্ট জাইলস বয়েজ স্কুলে ১৯৬৩-১৯৬৯ পর্যন্ত এবং পার্কিনসন কম্প্রিহেনসিভে ১৯৬৯ থেকে ১৯৭৩ সাল পর্যন্ত অধ্যয়ন করেন।

বাবার মৃত্যুর পর তার দাদা তাকে ক্রিকেট খেলা শেখাতে সহায়তা করেন। ১৯৭৬ সাল থেকে ব্যাংকস ব্রিউরি দলে ক্রিকেট খেলতে শুরু করেন তিনি। আগস্ট, ১৯৭৬ সালে ত্রিনিদাদ ও টোবাগোর পয়েন্টে-এ-পিঁয়েরে এলাকায় ওয়েস্ট ইন্ডিজ যুব ক্রিকেট দলের পক্ষে ও সমমানসম্পন্ন ইংরেজ দলের বিপক্ষে ৪০ ওভারের খেলায় প্রথমবারের মতো প্রতিনিধিত্ব করেন। খেলায় তিনি শূন্য রান করেন ও আট ওভারে ৫৩ রান দেন।

১৩ ফেব্রুয়ারি, ১৯৭৮ তারিখে বার্বাডোসের পক্ষে লিস্ট এ ক্রিকেটের গেডেস গ্র্যান্ট/হ্যারিসন লাইন ট্রফিতে প্রথমবারের মতো বড়দের খেলায় অংশ নেন। কিন্তু পুণরায় তিনি শূন্য রানে ফিরে আসেন ও উইকেট লাভে ব্যর্থ হন। চারদিন পর জ্যামাইকার বিপক্ষে প্রথম-শ্রেণীর ক্রিকেটে অভিষেক ঘটে তার। রান করতে ব্যর্থ হলেও জামাইকার প্রথম ইনিংসে ৬/৭৭ নিয়ে ধ্বস নামান। ফলশ্রুতিতে একটিমাত্র প্রথম-শ্রেণীর খেলায় অংশ নিয়ে ভারত সফরের জন্য মনোনীত হন তিনি।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. টেস্ট ক্রিকেট
titleC. দেহাবসান
titleD. সম্মাননা
উত্তর: titleA
২০১৪ সালের ৩১ আগস্ট প্রধানমন্ত্রী শিক্ষা মন্ত্রণালয় পরিদর্শনের সময় স্নাতক (সম্মান) পড়ানো হয় এমন সরকারি কলেজগুলোকে পাবলিক বিশ্ববিদ্যালয়ের অধীনে নেওয়ার ব্যাপারে নির্দেশনা দেন। এ বিষয়ে ইউজিসি পদক্ষেপ গ্রহণ করেছে এবং সম্প্রতি এক সভায় উপাচার্যরাও এর পক্ষে মত দেন। যার ফলশ্রুতিতে ২০১৭ সালের ১৭ ফেব্রুয়ারি ঢাকার সাত সরকারি কলেজকে "জাতীয় বিশ্ববিদ্যালয়" হতে বের করে এনে ঢাকা বিশ্ববিদ্যালয় এর অধিভুক্ত করা হয়।

সঠিক অনুচ্ছেদ শিরোনাম কোনটি?
titleA. বিশ্ববিদ্যালয় অধিভুক্ত কলেজসমূহ
titleB. সমাবর্তন
titleC. বিকেন্দ্রীকরণ
titleD. বহিঃসংযোগ
উত্তর: titleC
খন্দকার মাহবুব দীর্ঘদিন বিএনপির স্থায়ী কমিটির সদস্য ছিলেন। ২০০৮ সালে দলীয় কাউন্সিলে স্থায়ী কমিটির সদস্য পদ থেকে বাদ পড়েন তিনি। এরপর থেকে তাকে দলীয় কোনো কার্যক্রমে আর দেখা যায়নি।

তিনি ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ঢাকা-৯ (২০০৮ সাল পুনর্বিন্যাসের পর আসনটি ঢাকা-১৩) আসন থেকে সংসদ সদস্য নির্বাচিত হন। অষ্টম জাতীয় সংসদদে তিনি আইন, বিচার ও সংসদবিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি ছিলেন। এছাড়াও তিনি সুপ্রিমকোর্ট আইনজীবী সমিতির দুই দফা সভাপতি ও সুপ্রিমকোর্ট বার কাউন্সিলের ভাইস চেয়ারম্যান ছিলেন ।

২০০৮ সালের নবম জাতীয় সংসদ নির্বাচনে তিনি ঢাকা-১২ আসনে বিএনপির প্রার্থী হয়ে পরাজিত হয়ে ছিলেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. জন্ম ও প্রাথমিক জীবন
titleC. পারিবারিক জীবন
titleD. রাজনৈতিক ও কর্মজীবন
উত্তর: titleD
ভারতের সীমানা পুনর্নির্ধারণ কমিশনের নির্দেশিকা অনুসারে, ২২০ নং নয়াগ্রাম বিধানসভা (এসটি) কেন্দ্রটি নয়াগ্রাম এবং গোপীবল্লভপুর-১ সমষ্টি উন্নয়ন ব্লক এবং চোরচিতা, কুলিয়ানা ও নোটা গ্রাম পঞ্চায়েত গুলি গোপীবল্লভপুর-২ সমষ্টি উন্নয়ন ব্লক এর অন্তর্গত।

নয়াগ্রাম বিধানসভা (এসটি) কেন্দ্রটি ৩৩ নং ঝাড়গ্রাম লোকসভা (এসটি) কেন্দ্র এর অন্তর্গত। 

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. এলাকা
titleC. ১৯৬২-১৯৭২
titleD. নির্বাচনী ফলাফল
উত্তর: titleB
আস্ত পোস্তদানা মশলা হিসেবে এবং বিভিন্ন বেক করা খাবারের উপর এবং ভেতর সাজানোর জন্য প্রচুর ব্যবহার করা হয়। উত্তর আমেরিকায় পোস্তদানার মাফিন, কড়কড়ে করে ভাজা পাউরুটির টুকরো, ব্যাগেল (মন্ট্রেলের ব্যাগেলের মত), বিয়েলে এবং স্পঞ্জ কেকের মত কেকের মত খাবারের উপরে এবং ভেতরে এটি ব্যবহার করা হয়ে থাকে। ইউরোপে বন রুটি এবং নরম সাদা পাউরুটির উপরে সাদা এবং কালো পোস্তদানা ছিটিয়ে দেয়া হয় (উদাহরণস্বরূপঃ কোজোনাক, কালাচ, কোলাক এবং কোল্যাক্স)।

পোলিশ রান্নার পাশাপাশি বিভিন্ন জার্মান পাউরুটি এবং ফলাহারে পোস্তদানা ব্যবহার করা হয়ে থাকে। তিলের মত পোস্তদানাও কখনো কখনো হ্যামবার্গারের রুটিতে ব্যবহার করা হয়। নিউজিল্যান্ডের আঙ্কেল টবেতে তিন রকমের চিকন করে কাটা পোস্তদানা এবং অল্প শক্ত পনীর দিয়ে লে স্নেক নামের একটি খাবার বানানো হয়।

সঠিক অনুচ্ছেদ শিরোনাম কোনটি?
titleA. মাদক সনাক্তকরণে ইতিবাচক ভ্রান্তি
titleB. আস্ত বীজ
titleC. ইউরোপিয়ান রান্নায়
titleD. পোস্তদানা এবং আফিমের সাথে সম্পর্কযুক্ত মশলার উপর নিষেধাজ্ঞা
উত্তর: titleB
কোপার্নিকাস তখনও তার বই “ দি রিভ্লিউশন ওরিবিয়াম কোলেসটিয়াম” এর কাজ করছিলেন। তখন জর্জ জোয়াকিম রেকটাস ও গাণিতবীদ ইডিটেনবার্গ ফর্মবার্গে পৌছায়। ফিলিপ মেলাকন রেকটাসের আগমনের জন্য কয়েকজন জ্যোতির্বিদ এবং এই বিষয়ে আলোচনার ব্যবস্থা করেন। রেকটাস ছিলেন কোপার্নিকাসের একজন ছাত্র। রেকটাস কোপার্নিকাসের সাথে দুই বছর ছিলেন এবং একটি বইও লিখেন “নারাসিও প্রাইমা” যাকে কোপার্নিকাসের ত্বত্তের সূচিপত্র বলা যেতে পারে। ১৫৪২সালে রেকটাস, কোপার্নিকাসের দ্বারা একটি ত্রিকোনমিতিক বই প্রকাশ করেন(এটি পরে কোপার্নিকাসের বইয়ের ১৩ ও ১৪ তম অধ্যায়ে সংযুক্ত করা হয়)।

রেকটাসের সাহায্যে ও চাপে কোপার্নিকাস তার বইটি টিডেমান গিসেকে(কুলমের বিশপ) দেন। তিনি রেটিকাসের কাছে বইটি ছাপানোর জন্য জার্মান মুদ্রাকর জন পিটারসের কাছে পাঠান। এই ছাপাঘরটি ছিলো নুরামবার্গে, জার্মানি। বইটি ছাপার কাজ শুরু হলে রেটিকাসকে নুরামবার্গ ত্যাগ করতে হয়। রেটিয়াস এই কাজ তখন আন্দ্রেস ওসেন্দ্রিয়ারের কাছে সমর্পন করে যান। ওসেন্দ্রিয়া, কোপার্নিকাসের কাজের পিছে কিছু অনুমোদনহীন এবং স্বাক্ষরবিহীন সূচনা যোগ করে দেন। তিনি বলেন যে- অনেকের অনুসিদ্ধান্ত এক হতে পারে এবং অনুসিদ্ধান্ত সবসময় সত্য হতে হবে এমন কোন কথা নেই।

সঠিক অনুচ্ছেদ শিরোনাম কোনটি?
titleA. কোপার্নিকাস
titleB. মৃত্যু
titleC. হেলিওসেন্ট্রি সম
titleD. বই
উত্তর: titleD
ইসির এবং ভানিরের মিথস্ক্রিয়া নিয়ে বিভিন্ন পাণ্ডিত্যপূর্ণ তত্ত্ব ও গল্প প্রচলিত আহচে। যেখানে অন্যান্য সংস্কৃতিতে ঈশ্বর পরিবারে "বড়" এবং "ছোট" সদস্য আছে যেমন প্রাচীন গ্রীসে টাইটানস বনাম অলিম্পিয়াস, কিন্তু আইসির এবং ভানিরকে সমসাময়িক প্রতিদ্বন্দী হিসেবে দেখানো হয়েছে। দুই ঈশ্বরের গোত্র যুদ্ধে লিপ্ত হয়, শেষে চুক্তি করে এবং বন্দী বিনিময় করে (ফ্রেয়ার ও ফ্রেয়জাকে বন্দী হিসেবে উল্লেখ করা হয়)।

উল্ল্র এর মত আস এর নাম পুরাণে প্রায় অপরিচিত কিন্তু অনেক ভৌগলিক নামে বিশেষকরে সুইডেনে এবং সম্ভবত তৃতীয় শতকের থর্সবার্গ চ্যাপে, প্রমাণ করে যে একদা প্রাগৈতিহাসিক যুগে ব্যপকভাবে তার পূজা প্রচলিত ছিলো।

প্রথম তিন ইসিরের নাম নর্স পুরাণে ভিনি, ভে ও ওডিন যারা আত্মিক বা মানসিক অবস্থার সংগে সম্পৃক্ত। ভিনি সচেতন ইচ্ছা বা আকাঙ্ক্ষা, ভে পবিত্রতা এবং ওডিন খেদোন্মত্ত বা উদ্বেলিত।

সঠিক অনুচ্ছেদ শিরোনাম কোনটি?
titleA. ইসিরের তালিকা
titleB. পাণ্ডিত্যপূর্ণ তত্ত্ব এবং ব্যাখ্যা
titleC. নর্স পুরাণ
titleD. আ-রুন
উত্তর: titleC
সমাবেশ অঙ্কনগুলি দেখায় কিভাবে বিভিন্ন যন্ত্রাংশ একত্রে, সংখ্যা দ্বারা ঐ অংশগুলো চিহ্নিত করে, এবং যন্ত্রাংশের একটি তালিকা আছে, প্রায়ই একটি বিলের উপাদান হিসাবে উল্লেখ করা হয়। একটি প্রযুক্তিগত সেবা ম্যানুয়ালে, এই ধরনের অঙ্কনকে খন্ডচিত্র অঙ্কন বা ডায়াগ্রাম হিসাবে উল্লেখ করা যেতে পারে। এই অংশগুলি প্রকৌশল কাজে ব্যবহার করা যেতে পারে।

সঠিক অনুচ্ছেদ শিরোনাম কোনটি?
titleA. পদ্ধতি
titleB. বিভাগ
titleC. সমাবেশ অঙ্কন
titleD. রেখাচিত্র করন
উত্তর: titleC
অনিতা মজুমদারের মঞ্চস্থ প্রথম নাটক হল "টেক'স ফর্ম ওভিদ"। তিনি প্রথম একক-নারী নাটক হিসাবে ফিশ আই নাটকে আভিনয় করেন যেখানে তিনি তিনটি ভিন্ন চরিত্রে অভিনয় দিয়ে সকলের নজরে আসেন। ১৯৯৮ সালে অনিতা মছুমদার "প্রিন্সিপাল টেক এ হলিডে" নামে একটি চলচ্চিত্রে অভিনয় করেন। এই চলচ্চিত্রে একটি ছাত্রীর চরিত্রে তিনি অভিনয় করেছিলেন। এরপর তিনি সিবিসি টেলিভিশন চলচ্চিত্র মার্ডার আনভেইল্ড'য়ে ডাভিন্দের সামরা চরিত্রে নির্বাচিত হয়ন। চলচ্চিত্রটিতে তিনি একজন কানাডীয় শিখ শিল্পী জসবিন্দর কড় সিধু এর একটি কল্পনাপীক চরিত্রে আভিনয় করেছেন, যেখানে দেখানো হয় কানাডীয় শিখ শিল্পী যাকে তার পরিবারের দ্বারা হত্যা করা হয়েছিল, গোপনে ভারতীয় দরিদ্র ভারতীয় রিক্সা চালককে বিয়ে করার পরে। চলচ্চিত্রটির জন্য ২০০৫ সালের এশীয় ফেস্টিভাল ফার্স্ট ফিল্মসে তিনি অভিনয়ের জন্য শ্রেষ্ঠ অভিনেত্রীর পুরস্কার পান। তারপর তিনি একটি নারী-নাটক দি মিসফিট লিখেছিলেন। আনিতা মজুমদারকে ডাইভার্টেডে এস আলিয়া নামে নির্বাচিত হন, যেখানে দেখানও একজন যাত্রী ১১ সেপ্টেম্বরের বিমান হামলার ফলে বিমানটি বিধ্বস্ত হয় এবং শবন অ্যাশমোরের প্রেমে পড়ে। তিনি দীপা মেহতা'র লেখা উপন্যাস থেকে নির্মিত মিডনাইটস চিলড্রেন চলচ্চিত্রে  এমারল্ড চরিত্রে আভিনয় করেন। ২০১২ সালে গ্যুইন ক্র্যাফোর্ডের ওয়াইল্ড ওয়েস্ট নামে একটি চলচ্চিত্রে অনিতা মজুমদার লিজ নামে একটি চরিত্রে অভিনয় করেন। ২০১৪ সালে "সেম সেম বাট ডিফারেন্ট" নামে একটি নাটকে তিনি অভিনয় করেছেন।

সঠিক অনুচ্ছেদ শিরোনাম কোনটি?
titleA. কাজ
titleB. ফিল্ম এবং টেলিভিশন
titleC. কর্মজীবন
titleD. ব্যক্তিগত জীবন
উত্তর: titleC
কোন মহৎ সাধনার পথে যতীন নেমেছেন, তা স্মরণে রেখে পুলিশের দেশী কর্মচারীরা পর্যন্ত মনেপ্রাণে যতীনের অনুরাগী হয়ে উঠলেন। ব্যতিক্রম ছিলেন পুলিশ ইন্সপেক্টর সুরেশ মুখার্জি। তিনি বিপ্লবীদের জব্দ করতে বদ্ধপরিকর। বারেবারে সুরেশের ব্যবহারে বিরক্ত হয়ে একদিন যতীন বললেন, "যতক্ষণ না সুরেশকে সরানো হচ্ছে, ততক্ষণ আমি জলস্পর্শ করব না"। ২৮/২/১৯১৫ তারিখে ভোরবেলা সুরেশ সদলবলে টহলে বেরিয়েছেন কলকাতা বিশ্ববিদ্যালয়ে বড়লাট যাবেন-তার নিরাপত্তার ব্যবস্থা পাকা করতে। নিপুণহাতে সুরেশকে নিধন করে যতীনের সহকারীরা গা ঢাকা দিলেন। এদেঁর কর্মতৎপরতায় এমনকি টেগার্টও মুগ্ধ হয়ে পরবর্তীকালে স্বীকৃতি জানিয়েছেন যে, বাঙ্গালী এই বিপ্লবীদের চরিত্রের সমতুল জগতে আর কোথাও পাওয়া বিরল। এদেঁর আত্মবিশ্বাস ও দেশের কাজের জন্য সর্বস্বত্যাগের ব্রত টেগার্টকে মনে করিয়ে দিয়েছে গাঁন্ধীর কথা।

জটিল এই পরিস্থিতিতে যতীনের আর কলকাতা থাকা সমীচীন নয়, বিবেচনা করে তার শিষ্য ও সহকারীরা খুঁজে পেলেন বালেশ্বর (বালাসোর)-এর আশ্রয়। ওখানকার উপকূলেই জার্মান অস্ত্রশস্ত্র নিয়ে প্রধান জাহাজটি আসার কথা। তার প্রতীক্ষায় যতীন ওখানে চার-পাঁচজন কর্মীকে নিয়ে আস্তানা গাড়লেন। স্থানীয় অভিভাবকরূপে রইলেন মনীন্দ্র চক্রবর্তী। দীর্ঘ ছ'মাস তিনি বুকের পাঁজরের মতো আগলে থেকেছেন মহানায়কের এই অজ্ঞাতবাসের আস্তানা। যতীনকে বালেশ্বরে নিরাপদ দেখে নরেন ভট্টাচার্য (এম.এন. রায়) রওনা হলেন বাটাভিয়া অভিমুখে, বীরেন চট্টোপাধ্যায়ের নির্দেশমাফিক; সেখানে হেলফেরিষ্‌ ভ্রাতাদের কাছে বিশদ অবগত হলেন জার্মান অস্ত্র নিয়ে জাহাজ আসার পাকা খবর; ফিরে এসে নাটকীয়ভাবে গুরুর চরণে একথলে মোহর ঢেলে দিয়ে প্রণাম করে জানালেন, জার্মান সহযোগিতার দরুন প্রাপ্য অর্থের এটি প্রথম কিস্তি। মনীন্দ্র সবই দেখেছেন। সবই জানতেন। বিশাল ঝুঁকি নিয়ে তবু তিনি এঁদের আশ্রয় দিয়েছেন। মুগ্ধ হয়ে এঁদের সান্নিধ্য উপভোগ করেছেন। ইতিমধ্যে রাসবিহারী'র প্রচেষ্টা যেমন উত্তরাঞ্চলে ভেস্তে যায় কৃপাল সিং নামে বিশ্বাসঘাতক 'গদর' কর্মীর জন্য, তেমনি মার্কিন যুক্তরাষ্ট্রে চেকোস্লোভাকিয়া থেকে সমাগত বিপ্লবীরা ইন্দো-জার্মান সহযোগিতার সংবাদ ফাঁস করে দেয় মার্কিন ও ব্রিটিশ সরকারের দপ্তরে-প্রতিদানে নিজেদের সংগ্রামের অনুকূল সহানুভূতি পাবার প্রত্যাশায়। মার্কিন গোয়েন্দা বিভাগের উদ্যোগে জার্মান সরকারের সংগে জার্মান বিভিন্ন দূতাবাসের পত্র ও তারবার্তা হস্তগত করে ব্যাপক এই আন্তর্জাতিক সংগঠনের মূল উপড়ে ফেলতে উদ্যত হল সমবেত ব্রিটিশ ও মার্কিন সুরক্ষা বিভাগ। পেনাং'এর একটি সংবাদপত্রের কাটিং থেকে যতীন খবর পেলেন যে, অস্ত্রশস্ত্রসমেত জাহাজ ধরা পড়ে গিয়েছে। মারাত্মক এই নিরাশায় তিনি ভেংগে পড়বেন ভয় ছিল সহকারীদের। পরিবর্তে তিনি হেসে উঠলেন, যেন কিছুই তেমন ঘটেনি: "দেশের সুরাহা বাইরে থেকে নয়, তা আসবে অভ্যন্তর থেকে!" রোজ বিকেলে বনভূমির নীরব আশ্রয়ে যতীন গীতার ক্লাস নিতেন। শিষ্য নলিনীকান্ত কর তার স্মৃতিকথায় লিখেছেন, "মনে হত যেন গৌতম মুনির কণ্ঠে ধ্বনিত হচ্ছে বেদমন্ত্র"। ক্লাসের শেষে অস্তসূর্যের আলোকে একাকী যতীন কিছুক্ষণ ধ্যান করতেন। একদিন মনীন্দ্রও বসে রইলেন। হঠাৎ যতীন অদূরবর্তী মনীন্দ্রের হাত ছুঁয়ে বলে উঠলেন: "ওই দ্যাখ! কৃষ্ণ আমাদের দিকে হাসিমুখে চেয়ে আছেন!" মনীন্দ্র সেই দৃষ্টির অভাবে প্রত্যক্ষ করলেন-যতীনের স্পর্শে এক তীব্র পুলকের স্রোত।

সঠিক অনুচ্ছেদ শিরোনাম কোনটি?
titleA. দেশপ্রেমিক, প্রতিবাদী ও কৌশলী দৃষ্টিভঙ্গী
titleB. পুলিশের চোখে ধুলো
titleC. কৃপাল সিং: বিশ্বাসঘাতক 'গদর' কর্মী
titleD. সশস্ত্র আন্দোলনে
উত্তর: titleC
১৯৬৯ সালে নগন্য সংখ্যক ছাত্র- ছাত্রী নিয়ে প্রতিষ্ঠানটি যাত্রা শুরু করে। যাত্রাকালে বিদ্যালয়ের জমির পরিমাণ ছিল ১৭ দশমিক ৫ শতাংশ, শিক্ষার্থীর সংখ্যা ছিল ৪৫ জন আর শিক্ষক-শিক্ষিকার সংখ্যা ছিল ১৩। ১৯৭৮ সালে প্রতিষ্ঠানটি উচ্চ বিদ্যালয়ে রুপান্তরিত হয়। ২০১০ সালে প্রতিষ্ঠানটি কলেজে উন্নীত করা হয়। ২০১১ সালে ইংরেজি মাধ্যম চালু করা হয়।

সঠিক অনুচ্ছেদ শিরোনাম কোনটি?
titleA. ফলাফল
titleB. ইতিহাস
titleC. অবস্থান
titleD. ক্লাসের সময়সূচি
উত্তর: titleB
বর্তমান কলেজে মোট ১৯টি বিভাগ রয়েছে।

১।বাংলা ২।ইংরেজি ৩।অর্থনীতি ৪।রাষ্ট্রবিজ্ঞান ৫।সমাজবিজ্ঞান ৬।দশর্ন ৭।ইতিহাস ৮।ইসলামের ইতিহাস ও সংস্কৃতি ৯।ইসলামী শিক্ষা ১০।পদার্থবিজ্ঞান ১১।রসায়ন ১২।প্রাণিবিজ্ঞান ১৩।উদ্ভিদবিজ্ঞান ১৪।গণিত ১৫।হিসাববিজ্ঞান ১৬।ব্যবস্থাপনা ১৭।ভূগোল ও পরিবেশ ১৮।পরিসংখ্যান ১৯।ইনফরমেশন এন্ড কমিউনিকেশন টেকনোলজি চালু আছে। এর মধ্যে ১৭টি বিভাগে অনার্স কোর্স এবং ১১টি বিভাগে মাস্টার্স কোর্স চালু আছে।

এছাড়া উচ্চমাধ্যমিক পর্যায়ে বিজ্ঞান, মানবিক ও ব্যবসায় শিক্ষা গ্রুপ এবং ডিগ্রী পাস কোর্স শাখায় বিজ্ঞান, মানবিক, সামাজিক বিজ্ঞান ও ব্যবসায় শিক্ষা গ্রুপ চালু আছে।

সঠিক অনুচ্ছেদ শিরোনাম কোনটি?
titleA. ক্রীড়া
titleB. স্বেচ্ছাসেবক সংগঠনসমূহ
titleC. বিভাগসমূহ
titleD. ক্যাম্পাস
উত্তর: titleC
মুতাদ্বাদ্দাহ এর অন্তর্ভুক্ত ৫ জোড়া পরস্পর বিরোধি ১০ টি সিফাত রয়েছে। প্রত্যেক জোড়ার ১ টি সিফাত ঐ জোড়ার অন্য সিফাতটির বিপরীত। যেমন: ১ টি সিফাত সবল হলে অন্যটি দূর্বল।  প্রত্যেক জোড়া পরস্পর বিরোধি সিফাতের অন্তর্ভুক্ত হরফগুলো ভিন্ন এবং প্রত্যেক জোড়া সিফাতে আরবি ২৯ টিই হরফ রয়েছে। যেমন: পরস্পর বিরোধি ১ টি সিফাতে  ২০ টি হরফ থাকলে অপরটিতে অবশ্যই ৯ টি হরফ থাকবে কারণ উভয় সিফাত মিলে আরবি ২৯ টি হরফ অন্তর্ভুক্ত হতে হবে (২০+৯ = ২৯)। অন্যভাবে বললে আরবি ২৯ টি হরফের মধ্যে ২০ টি হরফ সবল হলে ৯ টি হরফ সবল হবে।







সঠিক অনুচ্ছেদ শিরোনাম কোনটি?
titleA. হরকত
titleB. মুতাদ্বাদ্দাহ ( পরস্পর বিরোধি)
titleC. আরবি বর্ণমালা
titleD. গুন্নাহ্
উত্তর: titleB
১৯৮২ সালের আইসিসি ট্রফিতে হংকংয়ের পক্ষে অংশগ্রহণ করেন ডারমট রিভ। ব্যাট হাতে ৩৪.৫০ গড়ে রান তুলেন ও বল হাতে ১৫.৭১ গড়ে উইকেট লাভ করেন। ১৯৯১ সালে ইংল্যান্ডের সদস্যরূপে আন্তর্জাতিক ক্রিকেটে ফিরে আসেন। ইংল্যান্ডের পক্ষে তিনটি টেস্টে অংশ নিলেও একদিনের আন্তর্জাতিকে নিজেকে গড়ে তুলেন। ঐ স্তরের ক্রিকেটে ঊনত্রিশটি ওডিআইয়ে অংশ নেয়ার সুযোগ হয় তার। ১৯৯২ ও ১৯৯৬ সালের ক্রিকেট বিশ্বকাপে দলের অন্যতম সদস্য ছিলেন তিনি। তবে ওডিআইয়ে কখনো বড় অঙ্কের রান সংগ্রহ করেননি।

তার ব্যাটিং অনেকাংশেই নিচু পর্যায়ের ছিল। কিন্তু, অধিকাংশ ইনিংসে অপরাজিত থাকার সুবাদে ব্যাটিং গড় উল্লেখযোগ্য পর্যায়ে চলে যায়।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. প্রারম্ভিক জীবন
titleC. ধারাভাষ্যকর্মে অংশগ্রহণ
titleD. কাউন্টি ক্রিকেটে অংশগ্রহণ
উত্তর: titleA
১২শ শতাব্দীতে রাজা প্রথম পরাক্রমবাহু কর্তৃক শ্রীলঙ্কার ভিক্ষু সম্প্রদায়ের পুনর্মিলন ঘটানোর পর শ্রীলঙ্কার ভিক্ষু সারিপুত্ত থেরবাদ বৌদ্ধধর্মের প্রধান পণ্ডিতের মর্যাদা লাভ করেন। সারিপুত্ত বুদ্ধঘোষের অনেক রচনা নিজের টীকার অন্তর্ভুক্ত করেছিলেন। পরবর্তী বছরগুলিতে শ্রীলঙ্কার মহাবিহার শাখার মতবাদগত যথার্থতা ও পাণ্ডিত্যের জন্য দক্ষিণপূর্ব এশিয়ার অনেক থেরবাদী বৌদ্ধ ভিক্ষু শ্রীলঙ্কায় আসেন। এর ফলে মহাবিহার ধারার শিক্ষা এবং তার মাধ্যমে বুদ্ধঘোষের টীকা সারা বিশ্বে প্রসার লাভ করে। এরপর থেকে বুদ্ধঘোষের টীকাগুলি থেরবাদ ধর্মগ্রন্থগুলি বোঝার ক্ষেত্রে প্রামাণ্য পদ্ধতির স্বীকৃতি পায় এবং থেরবাদ মতবাদে বুদ্ধঘোষ সর্বোচ্চ ব্যাখ্যাকর্তার মর্যাদা লাভ করেন।

পরবর্তীকালে বুদ্ধঘোষের খ্যাতি ও প্রভাব থেকে অনুপ্রাণিত হয়ে বিভিন্ন গ্রন্থ রচিত হয়। তার জীবনকাহিনি নথিভুক্ত করা হয়। "বুদ্ধঘোসুপ্পত্তি" নামক পালি কালপঞ্জি গ্রন্থে বিস্তারিত এবং সম্ভবত অতিরঞ্জিত আকারে তার জীবনী লিখিত হয়। তাকে সাধারণ বিশ্বাস অনুসারে জন্মসূত্রে ভারতীয় মনে করা হলেও, ব্রহ্মদেশে বৌদ্ধধর্ম|ব্রহ্মদেশের মোন জাতি পরবর্তীকালে তাকে সেই জাতিভুক্ত বলে দাবি করে। এই দাবির কারণ ছিল থেরবাদ বৌদ্ধধর্মের বিকাশে শ্রীলঙ্কার উপরে তাদের প্রাধান্য স্থাপনের একটি চেষ্টা। অন্যান্য গবেষকরা মনে করেন, মোন নথিতে অপর একজনের উল্লেখ রয়েছে, যাঁর নাম ও জীবনীর সঙ্গে ভারতীয় বুদ্ধঘোষের কিছু মিল রয়েছে।

বুদ্ধঘোষের রচনা থেরবাদী ধর্মগ্রন্থের ভাষা হিসেবে পালি ভাষার পুনরুত্থান ও সংসক্ষণে গুরুত্বপূর্ণ ভূমিকা গ্রহণ করে। সেই সঙ্গে এই ভাষা শ্রীলঙ্কা ও দক্ষিণপূর্ব এশিয়ার মূল ভূখণ্ডের থেরবাদী দেশগুলির পণ্ডিতদের যোগাযোগ-রক্ষাকারী ভাষায় পরিণত হয়। সম্ভবত পালি ও সিংহলি ভাষায় থেরবাদী মতবাদের নতুন ব্যাখ্যার বিকাশ বুদ্ধঘোষের আগমনের আগে রুদ্ধ হয়ে পড়েছিল। ভারতে বৌদ্ধ দর্শনের নতুন নতুন শাখার (যেমন মহাযান) উত্থান ঘটছিল। এই শাখাগুলির মধ্যে অনেক শাখাই ধ্রুপদি সংস্কৃত ভাষাকে ধর্মগ্রন্থ ও দার্শনিক আলোচনার ভাষা হিসেবে গ্রহণ করেছিল। মহাবিহারের ভিক্ষুরা পালি ভাষায় অধ্যয়ন ও গ্রন্থরচনা এবং "মহাবংশ" গ্রন্থে উল্লিখিত ভারত থেকে অবলুপ্ত সূত্রগুলির অধ্যয়নের মাধ্যমে এই সব শাখার বিরোধিতা করতে চেয়েছিলেন। সাহিত্যের ভাষা হিসেবে পালি ভাষার পুনরুত্থানের একটি নিদর্শন "দীপবংশ" ও "বিশুদ্ধিমাগ্‌গ" গ্রন্থদুটির রচনা। দুটি গ্রন্থই শ্রীলঙ্কায় বুদ্ধঘোষের আগমনের অল্প কিছুকাল পরে রচিত হয়। বুদ্ধঘোষের রচনাগুলির মধ্যে প্রাচীনতম সিংহলি টীকাগুলির সারমর্ম নিহিত ছিল। সেকালের থেরবাদ শিক্ষাকেন্দ্রগুলিতে ব্যবহৃত পালি ভাষায় এই গ্রন্থগুলি রচিত হয়। এগুলি পালি ভাষা ও থেরবাদ বৌদ্ধিক ধারার পুনর্জাগরণের অনুপ্রেরণা জোগায়। সম্ভবত ভারতের মূল ভূখণ্ডে নতুন বৌদ্ধ শাখাগুলির উত্থানের ফলে থেরবাদ যে সমস্যার সম্মুখীন হয়েছিল, তার বিরুদ্ধেও এই গ্রন্থগুলি ব্যবহৃত হয়।

কোনো কোনো গবেষকের মতে, বুদ্ধঘোষের রচনার মধ্যে একটি শক্তিশালী অথচ অস্বীকৃত যোগাচার বৌদ্ধ প্রভাব লক্ষিত হয়। পরবর্তীকালে থেরবাদ শাখায় বুদ্ধঘোষের বিশেষ প্রভাবের পরিপ্রেক্ষিতে এই যোগাচার বৌদ্ধ প্রভাবটি থেরবাদ মতবাদের নির্ণায়ক হয়।

সঠিক অনুচ্ছেদ শিরোনাম কোনটি?
titleA. জীবন
titleB. সমালোচনা
titleC. প্রভাব ও উত্তরাধিকার
titleD. রচনা ও অনুবাদ
উত্তর: titleC